Greek Legal Document

Category: 363

Content:
8. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 2468/2258 της 8/14 Μαρτ. 1979 (ΦΕΚ Β΄ 249) Περί καθορισμού της καθ’ ύλην αρμοδιότητας των Οικονομικών Εφοριών Φορολογίας Ανωνύμων Εμπορικών Εταιρειών και Φορολογίας Ανωνύμων Βιομηχανικών Εταιρειών Αθηνών. Έχοντας υπόψη: 1.Τις διατάξεις του άρθρ. 12 του Ν.Δ. 3843/1958 «περί φορολογίας Εισοδήματος Νομικών Προσώπων», και  2.Τις διατάξεις της παρ. 3 εδάφ. 2 του άρθρ. 2 του Π.Δ. 960/1978 (ΦΕΚ 237 τ.Α΄) 30.12.1978 «περί καταργήσεως, συστάσεως και ανακαθορισμού της χωρικής και καθ’ ύλην αρμοδιότητος Οικονομικών Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών (ΥΠ.Ε.Δ.Α.)», αποφασίζουμε: Καθορίζουμε την καθ’ ύλην αρμοδιότητα των Οικονομικών Εφοριών Φορολογίας Ανωνύμων Εμπορικών Εταιρειών Αθηνών και Φορολογίας Ανωνύμων Βιομηχανικών Εταιρειών Αθηνών, που συστήθηκαν με τις διατάξεις της παρ. 3 του άρθρ. 2 του ανωτέρω Π.Δ/τος, ως εξής: 1.Η Οικονομική Εφορία Φορολογίας Ανωνύμων Εμπορικών Εταιρειών Αθηνών ορίζεται αρμοδία για την παραλαβή των δηλώσεων, τον έλεγχο τούτων, την εξεύρεση του εισοδήματος των μη δηλωσάντων και γενικά για την επιβολή και βεβαίωση των φόρων επί των κατωτέρω Εταιρειών: «α΄.Των ημεδαπών Εμπορικών, Τραπεζικών γενικά (ιδιωτικών, δημοσίων κ.λπ.), Μεταφορικών (πλην των δημοσίων μεταφορικών υπαγομένων στην αρμοδιότητα της ΦΑΒΕ), Ασφαλιστικών, Κτηματικών, Τουριστικών, Ξενοδοχειακών, Παροχής Υπηρεσιών Ανωνύμων Εταιρειών, των Ανωνύμων Εταιρειών Εμπορίας και Διανομής Υγρών Καυσίμων, έστω και αν αυτές επεξεργάζονται πρώτες ύλες των Ανωνύμων Εμπορικών Εταιρειών, που παρέχουν πρώτες ύλες για επεξεργασία σε εργαστήρια τρίτων, του Οργανισμού Τηλεπικοινωνιών Ελλάδος (ΟΤΕ) και της Ελληνικής Εταιρείας Υδάτων και ΑΠ.Π, των επιχειρήσεων λατομείων και επεξεργασίας λατομικών υλικών και παραγωγής σκυροδέματος, των επιχειρήσεων εξόρυξης και επεξεργασίας μαρμάρων, των επιχειρήσεων κατασκευής και εμπορίας κεράμων, τούβλων και ασβέστου, των κινηματογραφικών επιχειρήσεων παραγωγής ταινιών, των επιχειρήσεων κατασκευής και εμπορίας υποδημάτων γενικά (δερμάτινα, ελαστικά κλπ.) και δερματίνων ειδών, των επιχειρήσεων παραγωγής ψύχους – πάγου (ψυγεία – παγοποιεία), των επιχειρήσεων εμπορίας και συναρμολόγησης ή συναρμολόγησης ποδηλάτων, μοτοποδηλάτων, τηλεοράσεων, θυροτηλεοράσεων και ραδιοφώνων, των επιχειρήσεων εμπορίας αυτοκινήτων που διατηρούν και κλάδο επισκευής μηχανικών μερών τούτων, των επιχειρήσεων εμπορίας και συναρμολόγησης γεωργικών μηχανημάτων και μηχανημάτων τεχνικών έργων  γενικά που διατηρούν και κλάδους επισκευής ή συντήρησης αυτών, των εκδοτικών, τυπογραφικών, εκτυπωτικών, λιθογραφικών, βιβλιοδετικών επιχειρήσεων και των μικτών τοιούτων που διατηρούν και εμπορικό κλάδο, των επιχειρήσεων που ασχολούνται με την πώληση των ανεγειρομένων οικοδομών και την εργοληπτική κατασκευή οικοδομών πού λειτουργούν με μορφή ανώνυμης εταιρείας και των κοινοπραξιών των ίδιων έργων, των επιχειρήσεων υδραυλικών, μηχανολογικών και ηλεκτρομηχανολογικών εγκαταστάσεων των ίδιων έργων, και των ποδοσφαιρικών επιχειρήσεων πού λειτουργούν κατά τις διατάξεις του Νόμ. 879/1979 «περί ποδοσφαιρικών ανωνύμων εταιρειών», με εξαίρεση την επιβολή του φόρου δημοσίων θεαμάτων, για την οποία η αρμοδιότητα ανήκει στον Οικονομικό Έφορο του τόπου τέλεσης του δημοσίου θεάματος σύμφωνα με τις διατάξεις των παρ. 1 και 2 του Π.Δ. 960/1978». Η περίπτ. α της παρ. 1 αντικαταστάθηκε ως άνω από την Α. 15749/7367/21 Δεκ. 1981-18 Ιαν. 1982 (ΦΕΚ Β΄ 12) απόφ. Υπ. Οικονομικών (αναδημ. στο ΦΕΚ Β΄ 37/21 Δεκ. 198129 Ιαν. 1982). β)Των αντιστοίχων ομοειδών αλλοδαπών επιχειρήσεων, που λειτουργούν με οποιοδήποτε τύπο εταιρείας. γ)Των αλλοδαπών οργανισμών που έχουν το ίδιο αντικείμενο εργασιών με τις ανωτέρω ημεδαπές ανώνυμες εταιρείες και δ)Των λοιπών ημεδαπών ανωνύμων εταιρειών, που δεν υπάγονται κατά τις διατάξεις της παρ. 3 της παρούσης στην αρμοδιότητα της Οικονομικής Εφορίας Φορολογίας Ανωνύμων Βιομηχανικών Εταιρειών Αθηνών, που έχουν την έδρα τους ή την κυρία μόνιμη εγκατάσταση τους στην περιφέρεια των Διαμερισμάτων Αθηνών, Δυτικής και Ανατολικής Αττικής της Νομαρχίας Αττικής, όπως αυτή καθορίστηκε με το άρθρ. 3 του Ν.Δ. 1147/1972. 2.Η ανωτέρω Οικονομική Εφορία ορίζεται αρμοδία και για τη φορολογία των αλλοδαπών εμποροβιομηχανικών επιχειρήσεων, που υπάγονται στους Α.Ν. 89/1967 και 378/1968 που έχουν την κυρία μόνιμη εγκατάσταση τους στη χωρική αρμοδιότητα αυτής, καθώς επίσης και για τη φορολογία των αλλοδαπών νομικών προσώπων, που δεν έχουν μόνιμη εγκατάσταση στην Ελλάδα για το σύνολο των εισοδημάτων τους από κάθε πηγή που αποκτούν αυτά στην Ελλάδα. 3.Η Οικονομική Εφορία Ανωνύμων Βιομηχανικών Εταιρειών Αθηνών ορίζεται αρμόδια για την παραλαβή των δηλώσεων, τον έλεγχο τούτων, την εξεύρεση του εισοδήματος των μη δηλωσάντων και γενικά για την επιβολή των φόρων επί των ημεδαπών Ανωνύμων Βιομηχανικών Μεταλλευτικών, Λατομικών, Τεχνικών, Βιοτεχνικών, Εκδοτικών, Τυπογραφικών, Εμφιαλώσεως Ιαματικών ή μη Υδάτων και Παραγωγής Ψύχους Εταιρειών, των μικτών εταιρειών που παράλληλα με την ανωτέρω δραστη-ριότητά των διατηρούν και εμπορικό κλάδο οι (Αντί για τη σελ. 92,05(α) Σελ. 92,05(β) Τεύχος ΣΤ21-Σελ. 71 Οικονομικές Εφορίες 24.Α.ζ.8 οποίες έχουν την έδρα τους στην περιφέρεια των Διαμερισμάτων Αθηνών, Ανατολικής και Δυτικής Αττικής της Νομαρχίας Αττικής. Η ίδια Οικονομική Εφορία ορίζεται αρμόδια για τη φορολογία των αλλοδαπών ομοειδών Επιχειρήσεων, που λειτουργούν με οποιοδήποτε τύπο εταιρείας, που έχουν τη μόνιμη εγκατάστασή τους στη χωρική αρμοδιότητα αυτής, όπως επίσης και για τη φορολογία των δημοσίων, δημοτικών και κοινοτικών επιχειρήσεων, που έχουν την έδρα τους στη χωρική αρμοδιότητα αυτής, εξαιρέσει του Ο.Τ.Ε. και της Εταιρείας Υδάτων που υπάγονται στην Οικονομική Εφορία Ανωνύμων Εμπορικών Εταιρειών κατά τη διάταξη της παρ. 1α της παρούσης. 4.Οι σχετικές υπουργικές αποφάσεις υπ’ αριθ. Π. 20595/1958, Ε.18751/1964, Ε.4898/1968, Ε.13992/ 1968, Ε.20285/1968, Ε.11991/1974 και Ε.9649 / 1976 ισχύουν κατά τις διατάξεις που δεν θίγονται με την παρούσα απόφαση, όπου δε αναφέρεται σ’ αυτές ως αρμόδιος ο Οικονομικός Έφορος Φορολογίας Ανωνύμων Εταιρειών Αθηνών, νοείται εφεξής ο αντίστοιχος Οικονομικός Έφορος που καθορίζεται με την παρούσα απόφαση. 5.Η απόφαση αυτή, η οποία θα δημοσιευθεί στην Εφημερίδα της Κυβερνήσεως, θα ισχύει από την έναρξη λειτουργίας των Οικονομικών Εφοριών Φορολογίας Ανωνύμων Εμπορικών Εταιρειών και Φορολογίας Ανωνύμων Βιομηχανικών Εταιρειών Αθηνών.